31/12/2015 | Administración LocalMunicipal
Coirós
Concurso oposición plaza Traballador/a Social

Por Resolución da Alcaldía de data 22 de decembro de 2015, aprobáronse as bases xerais e específicas que regulan o proceso selectivo, en procedemento de consolidación de emprego temporal, dunha praza de Traballador/a Social que seguidamente se transcriben: É obxecto das presentes Bases Xerais a regulación do proceso selectivo do persoal, así como da convocatoria respectiva, para a substitución de emprego interino ou temporal, cuberto interino ou temporalmente con anterioridade ó 1 de xaneiro de 2005, pola provisión en propiedade mediante o sistema de concurso-oposición, dunha (1) praza de traballador/a social incluída na Oferta de Emprego Público do ano 2010, de acordo coa disposición transitoria cuarta do Real decreto lexislativo 5/2015, de 30 de outubro, que aproba o Texto Refundido do Estatuto básico do empregado público. A normativa aplicable ó dito proceso selectivo atópase especialmente prevista en: Artigo 103 da Constitución Española; Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Real decreto lexislativo 5/2015, de 30 de outubro que aproba o Texto Refundido do Estatuto básico do empregado público; Lei 30/1984, de 2 de agosto, medidas para a reforma da función pública; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 50/1998, de 30 de decembro, de medidas fiscais, administrativas e do orde social; Lei 2/2015, do 29 de abril, do emprego público de Galicia; Regulamento de selección do persoal da Administración da Comunidade Autónoma de Galicia de 20 de marzo de 1991; art.36 da Lei 7/2004, do 16 de xullo, galega para a igualdade de mulleres e homes, e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún Estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ó cal en virtude dos tratados internacionais celebrados pola Unión Europea e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. b) Ter cumpridos dezaseis anos e non exceder a idade máxima de xubilación forzosa. c) Estar en posesión do título de diplomado/a universitaria/a en traballo social, ou do título de grao en traballo social. No caso de titulacións obtidas no estranxeiro, deberán posuír o documento que acredite fidedignamente a súa homologación. d) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ó emprego público. f) Os requisitos especiais que, de ser o caso, poidan establecerse nas convocatorias específicas. As instancias solicitando participar nos procesos selectivos, dirixiranse ao Sr. alcalde do Concello de Coirós. Presentaranse, debidamente cubertas, no Rexistro Xeral do concello no modelo oficial que figura como Anexo II desta convocatoria e que se facilitará no Rexistro Xeral municipal, no prazo de vinte (20) días naturais contados a partir do seguinte ao da publicación do anuncio da convocatoria no Boletín Oficial do Estado (BOE). O horario de rexistro será de 9’00 a 14’00 horas, de luns a venres; e de 9’30 a 12’30 os sábados, sempre e cando que sexan laborais. Poderanse así mesmo remitir na forma determinada no artigo 38.4 de Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC). Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias remitindo copia da solicitude presentada e xa rexistrada, mediante unha das seguintes opcións: 1. Fax ao número: 98796256 2. Correo electrónico dirixido a: correo@coiros. dicoruna. es indicando como asunto: “PRAZA TS. Outros rexistros/correos”, achegando copia escaneada da solicitude rexistrada. Ás solicitudes debidamente cubertas, achegaranse os documentos que a continuación se indican e de acordo coa seguinte orde: a) Fotocopia compulsada do DNI ou pasaporte. Ademais, os aspirantes estranxeiros deberán presentar documento que acredite que é nacional da Unión Europea ou dalgún Estado ó cal en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. E, así mesmo, os familiares dos anteriores deberán presentar ademais fotocopia compulsada dun documento que acredite esta condición. b) Fotocopia cotexada da titulación requirida para o acceso ó posto. c) Declaración xurada na que manifesten que reúnen todos e cada un dos requisitos xerais esixidos na base 3.ª, así como os específicos que esixan nas convocatorias específicas, referidos sempre ao día en que remate o prazo de presentación de instancias. Así mesmo, os aspirantes comprométense no caso de ser propostos para o correspondente nomeamento a prestar xuramento ou promesa de acordo co que determina o Real decreto 707/1979, do 5 de abril. d) Relación dos méritos que aleguen os aspirantes pola orde que se establece na correspondente convocatoria específica, unindo á dita relación os documentos xustificativos dos mesmos (orixinais ou fotocopias compulsadas). e) Xustificante acreditativo do aboamento de pago dos dereitos de exame, na contía que se fixa para cada caso na convocatoria específica. O pagamento efectuarase na conta bancaria da entidade “ABANCA” de Betanzos- a nome deste Concello IBAN ES65 2080 0018 0131 1000 0118. Deberá expresarse con claridade os datos do/a aspirante a quen corresponde o ingreso e a convocatoria á que se atribúe o pagamento. Os dereitos de exame só serán devolvidos aos que non fosen admitidos ás probas selectivas por non reunir os requisitos esixidos na convocatoria. Rematado o prazo de presentación de solicitudes, a Alcaldía ditará resolución, no prazo máximo de un mes, pola que declarará aprobada a lista provisional de admitidos/as e excluídos/as. A dita resolución publicarase no Boletín Oficial de Provincia e no Taboleiro de Editos da casa do concello. Na publicación farase constar, apelidos, nome e número do DNI, así como, se é o caso, as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dez (10) días hábiles contados a partir do seguinte ao da publicación da resolución no BOP, conforme ao disposto no art.71 da lei 30/1992, de 26 de novembro, para emendar os defectos que motivaron a súa exclusión ou omisión das relacións de admitidos e excluídos. Se no dito prazo non se emendan os defectos serán definitivamente excluídos da realización das probas. En todo caso, co obxecto de evitar erros e, no suposto de producirse, posibilitar a súa emenda no tempo e na forma, os aspirantes comprobarán se os seus datos figuran recollidos correctamente na correspondente relación de admitidos. No caso de non presentarse alegacións ou emendas á lista provisional, elevarase a definitiva. A resolución pola que se aproba a lista definitiva publicarse do mesmo xeito que a provisional, determinando así mesmo lugar, data e hora de comezo das probas selectivas e composición do tribunal, e será determinante dos prazos a efectos de posibles impugnacións ou recursos. Os tribunais cualificadores dos procesos selectivos designaranse de conformidade co sinalado no artigo 60 do Real decreto lexislativo 5/2015, de 30 de outubro que aproba o Texto Refundido do Estatuto Básico do Empregado Público e artigo 11 do Regulamento xeral de ingreso do persoal ó servizo da Administración Xeral do Estado, aprobado por Real decreto 364/1995, de 10 de marzo, debendo estar integrados polo menos por cinco membros titulares cos seus correspondentes suplentes. A composición dos tribunais determinarase na convocatoria específica da praza ou prazas que se convoquen. A designación nominal dos membros do tribunal incluirá a dos respectivos suplentes. Todos os membros do tribunal deberán contar con titulación ou especialización igual ou superior á esixida para o acceso á praza ou prazas que se convoquen. Os membros dos tribunais deberán absterse de intervir cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se realizase tarefas de preparación de aspirantes a probas selectivas nos cinco anos anteriores á publicación desta convocatoria e, igualmente, se colaborasen durante ese período dalgún modo con centros de preparación de opositores. O presidente deberá solicitar dos membros do tribunal declaración expresa de non atoparse incursos nas circunstancias previstas no citado artigo 28 da Lei de réxime xurídico das administracións públicas e do procedemento administrativo común nin nas demais causas de abstención previstas nesta base. Así mesmo, os/as aspirantes poderán recusar os membros do tribunal cando concorran neles algunha das circunstancias previstas na presente base, conforme o artigo 29 da Lei de réxime xurídico das administracións públicas e do procedemento administrativo común. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a secretario/a ou dos que legalmente os substitúan. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que estabelece o núm.1 do artigo 30 do Decreto 462/2002, de 24 de maio, sobre indemnizacións por razón de servizo. O tribunal resolverá por maioría de votos dos seus membros presentes, tódalas dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As probas non darán comezo ata transcorridos dous meses mínimo dende a data de publicación do anuncio resumido no B. O. E. Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no Taboleiro de Editos do concello. Os aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal. Os/as aspirantes serán convocados para cada exercicio en único chamamento, sendo excluídos da oposición os que non comparecesen, agás nos casos debidamente xustificados e libremente valorados polo tribunal. As razóns ou probas xustificativas formularanse dentro das vinte e catro (24) horas seguintes á celebración do exercicio ao que non compareceran. Non obstante o anterior, as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames previstos nas probas selectivas, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse como mínimo 48 horas logo do anuncio da data do exame. A citada notificación leva consigo o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal decidirá en cada caso, con base na información de que dispoña, se proceda ou non realizar a proba nun lugar alternativo ou ben un aprazamento da proba, ou ben ambas medidas conxuntamente. Non se admitirá recurso respecto das decisións do tribunal neste punto, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo. En calquera momento os aspirantes poderán ser requiridos polo tribunal correspondente coa finalidade de acreditaren a súa personalidade. Os exercicios escritos poderán ser lidos publicamente, se así o acordase o tribunal, podendo este dialogar co/a aspirante coa fin de determinar os seus coñecementos sobre o contido do exposto. As cualificacións dos aspirantes aprobados en cada unha das probas, serán publicadas no Taboleiro de Editos do concello. Desde a total conclusión dunha proba ata o comezo da seguinte, deberá transcorrer un prazo mínimo de corenta e oito (48) horas e máximo de corenta (40) días naturais. De cada sesión que celebre o tribunal redactarase unha acta pola/o secretaria/o do mesmo na que se farán constar a cualificacións dos exercicios dos aspirantes, así como as incidencias que se produzan. O sistema de selección será o de concurso-oposición, no que na fase de concurso, se valorará, entre outros méritos, a experiencia nos postos de traballo obxecto desta convocatoria, de acordo coa disposición transitoria cuarta do Real decreto lexislativo 5/2015, de 30 de outubro e co artigo 39 da Lei 50/1998, de 30 de decembro. Nas bases específicas que completen estas bases xerais se concretarán os méritos a valorar na fase de concurso así como os criterios de valoración dos mesmos, o contido de cada proba, a súa forma de desenvolvemento, sistema de cualificación dos exercicios, e os programas respectivos. A fase de concurso, non terá carácter eliminatorio nin poderá terse en conta para superar as probas da fase de oposición, e outorgaranse e faranse públicas tan só para os aspirantes que superaran todas as probas do proceso, tras a realización e valoración das mesmas. O tribunal non poderá valorar o non alegado e probado polos aspirantes nos documentos achegados no momento de presentaren a solicitude para admisión ás probas selectivas, sen que sexa admisible a concesión de prazo para emendar a falta de alegacións ou de proba de méritos. Os/as aspirantes poderán realizar os exercicios, a súa elección, en calquera das linguas oficiais de Galicia. O resultado final do concurso- oposición virá determinado pola suma das puntuacións obtidas na totalidade dos exercicios e na fase de concurso de méritos. Finalizadas as probas selectivas o tribunal fará pública no taboleiro de anuncios da casa do concello, a relación definitiva dos aspirante aprobados indicando o seu D. N. I. e pola orde da puntuación obtida. Esta relación presentarase ao señor alcalde coa proposta de nomeamento dos candidatos/as para o nomeamento de funcionarios. Os tribunais non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. Os/as aspirantes propostos/as, achegarán no prazo de vinte (20) días naturais, contados a partir da publicación da lista de aprobados/as no lugar indicado na base 9.ª, apartado 2.º, os documentos seguintes: 1) Fotocopia (que deberá presentarse xunto co orixinal para a súa compulsa) do DNI ou pasaporte.2) Fotocopia (que deberá presentarse xunto co orixinal para a súa compulsa) do Título esixido na respectiva base específica, ou, no seu defecto, o xustificante de ter aboado os dereitos para a súa expedición.3) Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4) Declaración de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5) Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión.6) Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes da Administración titular da competencia en esta materia, que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. Quen tivese a condición de funcionario público de carreira non terá que xustificar documentalmente as condicións e requisitos xa acreditados para obter o seu anterior nomeamento, unicamente deberá presentar certificación da Administración Pública da que dependese que acredite tal condición e demais circunstancias que consten no seu expediente persoal ou folla de servizos. A non presentación dentro do prazo fixado da documentación esixida nesta base, e agás nos caso de forza maior, ou cando do exame da mesma dedúzase que carecen dalgún dos requisitos sinalados na base 3.ª, non poderán ser nomeados funcionarios e quedarán anuladas as actuacións, sen prexuízo da responsabilidade en que incorreran por falsidade na solicitude de participación. Rematado o proceso selectivo e presentada a documentación polos interesados, o Sr. Alcalde efectuará o nomeamento, a favor dos candidatos propostos, como funcionarios de carreira. O nomeamento deberá ser notificado ao interesados, os cales deberán tomar posesión dentro do prazo máximo dun mes contado desde o día da data de notificación. No acto de toma de posesión, o funcionario nomeado deberá presentar xuramento ou promesa de non estar incurso en ningunha causa de incompatibilidade conforme ao disposto pola Lei 53/1984, de 26 de decembro de incompatibilidades do persoal ao servizo das administracións públicas. A presente convocatoria e cantos actos administrativos se deriven desta poderán ser impugnados polos interesados nos casos e na forma estabelecidos pola Lei de réxime xurídico das administracións públicas e procedemento administrativo común. Coirós, 22 de decembro de 2015 O ALCALDE Asdo.: Francisco Quintela Requeijo É obxecto da presente convocatoria a substitución de emprego interino ou temporal, cuberto interina ou temporalmente con anterioridade ó 1 de xaneiro de 2005, por provisión en propiedade dunha praza vacante de traballador/a social, encadrada na escala de administración especial, subescala de servizos especiais, pertencente ao grupo A2, incluída na Oferta de Emprego Publico de 2010, publicada no Boletín Oficial da Provincia n.º 222, de 22 de novembro do mesmo ano, ó amparo da Disposición transitoria cuarta do Real decreto lexislativo 5/2015, de 30 de outubro, que aproba o Texto Refundido do Estatuto básico do empregado público, e de acordo coas Bases Xerais reguladoras do proceso selectivo. O procedemento selectivo será o de concurso-oposición. Os/as aspirantes deberán estar en posesión do título de diplomado/a universitario/a en traballo social, ou título de grao en traballo social. Os dereitos de exame fíxanse en 50 euros. Consonte cos artigos 55 e 60 do Real decreto lexislativo 5/2015, Texto Refundido do Estatuto básico do empregado público, e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de 5 membros incluído o Presidente e o Secretario. A designación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de editos do Concello, xunto coa publicación da relación definitiva de admitidos. A fase de concurso, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. Valoraranse os seguintes méritos: a) Experiencia profesional na Administración Pública: - Por servizos prestados no Concello de Coirós en postos de traballador/a social: 0,035 puntos por mes completo de servizos ata un máximo de 8 puntos. - Por servizos prestados noutras administracións locais en postos de traballador/a social: 0,015 puntos por mes completo de servizos ata un máximo de 4 puntos. - Por servizos prestados noutras administracións públicas en postos de traballo da mesma categoría e natureza a desta convocatoria: 0,010 puntos por mes completo de servizos ata un máximo de 2 puntos. A puntuación global máxima neste apartado non poderá exceder de 8 puntos. b) Cursos de especialización no coñecemento do idioma galego: - Certificado de iniciación de lingua galega, ou CELGA 2: 0,5 punto - Certificado de perfeccionamento de lingua galega, ou CELGA 4: 1 punto A puntuación global máxima neste apartado non poderá exceder de 1 puntos. c) Cursos de formación recibidos e acreditados, cuxo contido estea directamente relacionado coas funcións propias da praza obxecto da convocatoria e que foran convocados, impartidos ou homologados polas Administracións Públicas, Universidades, Colexios profesionais, Organizacións sindicais e Cámaras de Comercio (non se valoran cursos de informática, agás os relativos ás aplicacións SIUSS e MATIASS). Valoraranse da seguinte forma: De duración de 10 a 50 horas 0,15 puntos. De duración de 51 a 100 horas 0,25 puntos. De duración de 101 a 300 horas 0,45 puntos. De duración superior a 300 horas 1 punto. A puntuación global máxima por cursos non poderá exceder de 3 puntos. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. Á dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. A experiencia profesional acreditarase coa certificación de servizos prestados da administración pública correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas correspondese coa praza convocada. A puntuación máxima que se pode alcanzar nesta fase de concurso será a de 12 puntos por todos os méritos valorables. A fase de oposición constará de dous exercicios e serán os seguintes: Consistirá en contestar por escrito un cuestionario tipo test de 60 preguntas, con tres respostas alternativas das que só unha será a correcta, sobre o contido do programa especificado na convocatoria. O tempo máximo para realizar este exercicio será dunha hora e media. Consistirá na realización dun/varios supostos prácticos, determinados polo Tribunal con carácter inmediatamente previo á realización do exercicio e relacionado directamente có temario xeral e específico anexo á presente e coas funcións propias do posto convocado. O tempo máximo para realizar este exercicio será de dúas horas, quedando o tribunal capacitado para determinar tempos inferiores de realización do mesmo. Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Puntuarase de 0 a 2 puntos Estarán exentos da realización do terceiro exercicio, a acadarán a puntuación máxima (2 puntos) os aspirantes que acrediten posuír no día de finalización do prazo de presentación de solicitudes o curso de perfeccionamento de galego ou CELGA 4. En cumprimento do establecido no artigo 35 do decreto lexislativo 1/2008, do 13 de marzo, este exercicio deberá realizarse integramente en galego.- O primeiro exercicio da fase de oposición será cualificado ata un máximo de oito puntos, sendo eliminados os opositores que non acaden un mínimo de catro puntos. O segundo exercicio da fase de oposición será cualificado ata un máximo de oito puntos, sendo eliminados os opositores que non acaden un mínimo de catro puntos. O número de puntos que outorgará cada membro do tribunal, en cada un dos exercicios será de 0 ata o máximo de puntos que se poida outorgar ao aspirante, constituíndo a nota final a media das valoracións de todos os membros do tribunal. A presente convocatoria e cantos actos administrativos se deriven desta poderán ser impugnados polos interesados nos casos e na forma estabelecidos pola Lei de réxime xurídico das administracións públicas e procedemento administrativo común. Coirós, 22 de decembro de 2015 O ALCALDE Asdo.: Francisco Quintela Requeijo TEMA 1.- A Constitución Española. Principios Xerais. Dereitos e deberes fundamentais dos españois. TEMA 2.- Os Estatutos de Autonomía. O Estatuto de Autonomía de Galicia: Características e contido. TEMA 3.- A organización do estado na constitución. Organización institucional ou política e organización territorial. As cortes xerais. O goberno e a administración. TEMA 4.- Réxime local español: clases das entidades locais. A provincia no réxime local. Organización provincial. Competencias. TEMA 5.- O municipio. O termo municipal. A poboación. O empadroamento. Organización municipal: competencias. TEMA 6.- Ordenanzas e regulamentos das entidades locais. clases. Procedemento de elaboración e aprobación. TEMA 7.- O persoal ó servizo da administración local. Organización dereitos e deberes. Incompatibilidades. TEMA 8.- O acto administrativo: concepto e clases. Elementos do acto administrativo. Notificacións. TEMA 9.- A teoría da invalidez do acto administrativo: actos nulos e anulables. Revisión de oficio. TEMA 10.- O procedemento administrativo: fases. TEMA 11.- Finalización do procedemento administrativo: a obriga de resolver. O silencio administrativo. TEMA 12.- Os recursos administrativos: concepto e clases. TEMA 13.- Principios xerais e clases de contratos administrativos. Procedemento de selección de contratistas. TEMA 14.- Os bens das entidades locais. Clases. O dominio público local. Bens patrimonias locais. TEMA 15.- O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas. TEMA 1.- Lei 13/2008, de 3 de decembro, dos servizos sociais de Galicia. Obxectivos. Principios xerais. TEMA 2.- Estrutura do sistema galego de servizos sociais. TEMA 3. Sistema galego de servizos sociais. Planificación. TEMA 4. Decreto 99/2012, polo que se regulan os servizos sociais comunitarios e o seu financiamento. Os SS. SS. comunitarios: funcións e programas. TEMA 5. Dereitos e deberes das persoas usuarias dos SS. SS. comunitarios. TEMA 6. Os equipos profesionais nos SS. SS. comunitarios. Os profesionais de referencia. TEMA 7. Axencia galega de servizos sociais. Funcións e competencias. TEMA 8. O Traballo Social. Principios básicos TEMA 9. Técnicas de Traballo Social. TEMA 10. Instrumentos de Traballo Social. TEMA 11. Proceso metodolóxico en Traballo Social: diagnóstico. TEMA 12. Proceso metodolóxico en Traballo Social: planificación. TEMA 13. Proceso metodolóxico en Traballo Social: programación. TEMA 14. Proceso metodolóxico en Traballo Social: execución. TEMA 15. Proceso metodolóxico en Traballo Social: avaliación. TEMA 16. Código deontolóxico do Traballo Social. Confidencialidade e segredo profesional. TEMA 17. Soportes informáticos aplicado ó Traballo Social: SIUSS, MATIASS TEMA 18. Programas e SS. SS. comunitarios básicos. TEMA 19. Financiamento. Cofinanciamento dos SS. SS. comunitarios básicos e específicos TEMA 20. Ordenanza reguladora do SAF do concello de Coirós. TEMA 21. Lei 10/2013, do 27 de novembro, de inclusión social de Galicia: Criterios para a valoración da situación de exclusión social ou risco de exclusión social. Principios xerais de aplicación e interpretación. TEMA 22. Lei 10/2013, do 27 de novembro, de inclusión social de Galicia: As axudas de inclusión TEMA 23. Lei 10/2013, do 27 de novembro, de inclusión social de Galicia: Renda de Inclusión Social de Galicia: Requisitos xerais de acceso. TEMA 24. Lei 3/2011, do 30 de xuño, de apoio á familia e á convivencia de Galicia: Familias de especial consideración. TEMA 25. Lei 3/2011, do 30 de xuño, de apoio á familia e á convivencia de Galicia: Principios de actuación e ámbito de protección das persoas maiores. TEMA 26. Lei 3/2011, do 30 de xuño, de apoio á familia e á convivencia de Galicia: Dereitos de especial protección de infancia e adolescencia. TEMA 27. Lei 3/2011, do 30 de xuño, de apoio á familia e á convivencia de Galicia: Protección da infancia e a adolescencia, situacións de risco e actuacións ante estas. TEMA 28. Lei 3/2011, do 30 de xuño, de apoio á familia e á convivencia de Galicia: O acollemento como medida de protección á infancia e a adolescencia. TEMA 29. Real Decreto 357/1991, do 15 de marzo. Prestacións non Contributivas de xubilación da Seguridade Social. TEMA 30. Lei 39/2006, de 14 de decembro, de promoción de autonomía persoal e atención as persoas en situación de dependencia: Definicións. Dereitos e obrigas das persoas en situación de dependencia. Prestacións. TEMA 31. Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia. Prestacións do sistema para a autonomía e atención á dependencia. TEMA 32. Catálogo de prestacións do sistema de autonomía e atención á Dependencia. TEMA 33. Prestacións do sistema para a autonomía e atención á dependencia: réxime de compatibilidades. TEMA 34. Procedemento de valoración do recoñecemento da situación de dependencia e do dereito ás prestacións do sistema nos supostos de emerxencia social. TEMA 35. Orde do 29 de decembro de 2000, pola que se regula o procedemento para o recoñecemento, declaración e cualificación do grao de minusvalía. TEMA 36. Real Decreto 357/1991, do 15 de marzo. Prestacións non Contributivas de invalidez da Seguridade Social. TEMA 37. Decreto 182/2004, do 22 de xullo, polo que se regulan os Centros de información ás Mulleres e se establecen os requisitos para o seu funcionamento: definición, principios reitores e funcións dos CIM na rede asistencial galega. Requisitos para o seu funcionamento. TEMA 38. Lei 11/2007, do 27 de xullo, galega para a prevención e o tratamento integral da violencia de xénero. Definición de violencia, tipoloxía, principios xerais. Acreditación da situación de violencia de xénero. TEMA 39. III Plan de Igualdade de Oportunidades entre mulleres e homes 2014-2020. Concello de Coirós. TEMA 40. Lei Orgánica 1/2004 de 28 de decembro, de Medidas de protección integral contra a Violencia de Xénero: Dereitos das mulleres vítimas de violencia de xénero. TEMA 41. Servizo telefónico de atención e protección para vítimas de violencia de xénero: descrición, obxectivos e requisitos de acceso. Incorporación e baixa do servizo. TEMA 42. Intervención Social con vítimas de violencia de xénero. TEMA 43. Orden de protección das vítimas de violencia doméstica: definición e medidas cautelares. Fases da orde de protección. TEMA 44. Trámites e procedemento da inmigración: Autorizacións de residencias por circunstancias excepcionais. TEMA 45. Procesos preventivos e carteira de servizos en materia de prevención do Plan de Galicia sobre Drogas. Funcións, obxectivos e contido da carteira de servizos. D./D.ª ………………………………………………………………………………., titular do D. N. I. núm., e con enderezo a efectos de notificacións en., Código Postal., teléfono. • Que solicito ser admitido/a ás probas do proceso selectivo mediante concurso-oposición correspondente a unha praza de traballador/a social de acordo coa convocatoria publicada no B. O. P. • Declaro coñece-las bases reguladoras desta convocatoria. • Que reúno todos e cada un dos requisitos esixidos na Base 3.º das xerais desta convocatoria referidos á data de remate do prazo sinalado para a presentación de instancias. • Que achego a esta solicitude, de acordo co previsto nas Base 4.ª das xerais desta convocatoria, a documentación seguinte: Con base no exposto A miña admisión no proceso de selección para o acceso a unha praza de auxiliar de axuda a domicilio convocado polo Concello de Coirós. Coirós, ----------- de --------------------------- de 201. Asdo.: Coirós, ___ de ___________ de 201. O ALCALDE Asdo.: Francisco Quintela Requeijo